
ROMÂNIA

JUDEŢUL TIMIŞ
MUNICIPIUL TIMIŞOARA
PRIMĂRIA
DIRECŢIA CLĂDIRI, TERENURI ȘI
DOTĂRI DIVERSE II VEST

BIROUL LOCUINȚE
Nr. SC2020-6893/16.03.2020
_________________________________________________________________________________                                                               
RAPORT DE SPECIALITATE

privind repartizarea apartamentului 15 din str. Miloia bl.B7
Având în vedere Referatul de aprobare al proiectului de hotărâre al Primarului Municipiului Timișoara și Proiectul de hotărâre privind repartizarea apartamentului 15 din str. Miloia bl.B7, prin care se propune atribuirea apartamentului disponibil în vederea încheierii contractului de închiriere;

Facem următoarele precizări:

Prin H.C.L.M.T. nr.116/24.03.2009 s-a aprobat lista de priorităţi A.N.L. pentru anul 2009, în vederea repartizării locuinţelor construite în Timişoara, str. Miloia realizate de către Agenţia Naţională pentru Locuinţe, destinate tinerilor şi familiilor de tineri în vârstă de până la 35 de ani în cadrul programului de Construcţii de locuinţe pentru tineri destinate închirierii, destinate tinerilor şi familiilor de tineri în vârstă de până la 35 de ani.

Până în prezent au fost soluţionate cererile primelor 471 de persoane înscrise pe lista de priorităţi.
Ap.15 din Miloia bl.B7 a devenit liber din punct de vedere juridic prin sentință judecătorească și ap.22 din str. Miloia nr.52 sc.A (fost Miloia bl.B1 sc.A) a devenit liber prin predarea de către fostul chiriaș.
Conform art.8 din Legea nr.152/1998 modificată prin Legea nr.221/2015 au fost invitați la data de 25.02.2020 persoanele înscrise pe lista de priorităţi A.N.L. aprobată prin H.C.L.M.T. nr.116/2009 la poziția 472 și 475 respectiv doamna Tătar Andreea Zenuța și domul Macovei Vasile.
Precizăm că persoanele înscrise la pozițiile 467 și 469 au depășit vârsta de 38 de ani. Persoanele înscrise la poz. 468 și 470 au fost invitate și nu s-au prezentat ca urmare a invitației, iar persoana înscrisă la poziția 471 deține proprietate personală și astfel nu mai îndeplinește criteriile restrictive impuse de lege, respectiv criteriile cadru prevăzute în Anexa 1 la HCLMT nr.588/19.12.2006. 
Domnul Macovei Vasile nu s-a prezentat ca urmare a invitației.
Doamna Tătar Andreea Zenuța s-a prezentat ca urmare a invitației și a prezentat documente cu privire la actuala situație familială, respectiv în prezent este căsătorită și si-a schimbat numele în Tâlvan și are un copil minor. Totodată, a reconfirmat criteriile restrictive impuse de lege și a acceptat ap.15 din str. Miloia bl.B7, depunând o cerere scrisă în acest sens. Precizăm că susnumita a dobândit prin moștenire cotă de 1/4 prin moștenire, din imobilul situat în Timișoara, P-ța Bihor nr.7, care are o suprafață de 106,97 mp și astfel se încadrează în prevederile legale deoarece cota parte ce-i revine nu depășește suprafața utilă de 37 mp, suprafață utilă minimă/persoană, prevăzută în Legea nr.114/1996, republicată, cu modificările și completările ulterioare. Ca urmare -a întocmit la data de 25.02.2020 un proces-verbal anexat la acest raport.
Având în vedere prevederile legale şi acceptul expimat în scris de către doamna Tîlvan Andreea Zenuța înregistrat cu nr. CT2020-961/25.02.2020, considerăm că proiectul de hotărâre privind repartizarea ap.15 din str. Miloia bl.B7 îndeplinește condițiile pentru a fi supus dezbaterii și aprobării plenului consiliului local.

